Филипа Габровска
Филипа Димитрова Габровска е българска тенисистка, родена на 26 март 1982 г. в град Варна, България. Състезателка на българския Фед Къп отбор в периода 1998 – 2002 г. (с прекъсване). За националния отбор има две победи и четири загуби.

Тя е многократна шампионка на България (1999, 2000, 2002, 2003). През 2001 г. е шампионка на двойки на държавното първенство по тенис в зала заедно с Радослава Топалова, през 2003 г. печели титлата с Неда Михнева, а през 2004 г. е шампионка с Биляна Павлова. Сред големите победи в кариерата на Габровска са победата над Цветана Пиронкова на финала на държавното първенство за жени през 2000 г. в Пловдив, където печели с 6:0 6:2.

С клуб „Черно море – Елит“ участва като състезателка в европейското клубно първенство през 2004 г. Отборът в състав Филипа Габровска, Виргиния Трифонова, Сесил Каратанчева и Цветана Пиронкова печели трето място.

Играла е и в австрийската бундеслига.

В „Черно море – Елит“ неин треньор е Огнян Илиев.

Филипа Габровска е работила като треньор към варненския клуб „Черно море – Елит“.

През 2007 г. става шампионка на смесени двойки на държавното първенство с Тихомир Грозданов и вицешампионка при жените на сингъл и на двойки с Виргиния Трифонова.

През 2017 година става шампионка на Австрия в австрийската втора бундеслига с отбора на 1KTV

Финали

Титли на двойки (2)

Загубени финали на двойки (2)

Външни препратки 
 
 
  Списък с участия за Фед Къп 

Български тенисистки
Родени във Варна